Tlws Coffa Aled Roberts

Cyflwynir Tlws Coffa Aled Roberts i unigolyn sydd wedi gwneud cyfraniad gwirfoddol nodedig i’r sector Dysgu Cymraeg. 

Enwyd y Tlws ar ôl Aled Roberts, cyn bennaeth Cyngor Bwrdeistref Sirol Wrecsam, Aelod Cynulliad dros blaid y Democratiaid Rhyddfrydol ac yna Comisiynydd yr Iaith Gymraeg.

Cefndir
Sefydlwyd y Tlws yn 2024 fel rhan o waddol Cronfa Coffa Aled Roberts oedd gwerth £24,000 ac yn cynnwys adnoddau Cymraeg a chefnogaeth ymarferol dysgu neu gwella Cymraeg tuag at y sector gofal lliniarol a gofal diwedd oes yn y Gymraeg i gleifion (fel Aled).

Enillwyr
 2024 - Gwilym Roberts, Rhiwbeina, Caerdydd oedd enillydd cyntaf y Tlws. Yn ôl Llinos Roberts, gweddw Aled, roedd Gwilym yn “enghraifft berffaith” o rywun sydd wedi gweithio’n “ddiflino” yn helpu pobl i fagu hyder gyda’u Cymraeg. Cyhoeddwyd mai Gwilym Roberts oedd enillydd y tlws eleni yng nghynhadledd Y Ganolfan Dysgu Cymraeg Genedlaethol.
 2025 - Barbara Roberts, Aberaeron. Dysgodd Barbara y Gymraeg fel oedolyn, ac ers 10 mlynedd mae wedi bod yn cefnogi dysgwyr eraill. Mae'n trefnu llu o weithgareddau yn ei hardal, mae'n siaradwr gwadd poblogaidd ac yn cadeirio Cymdeithas Ceredigion.

Dolenni allanol
 Gwilym Roberts o Gaerdydd yn ennill Tlws Coffa Aled Roberts gwefan Y Ganolfan Dysgu Cymraeg Genedlaethol

Cyfeiriadau

Tlws Coffa Aled Roberts
Categori:Sefydliadau 2024
Categori:Gwobrau Cymreig